નવસારી પાલિકાના રોજમદાર કર્મચારીઓને બ્રેક આપવાના મામલે આજે હોબાળો મચી ગયો હતો. રોજમદારોના વિરોધને કારણે હાલ પાલિકાએ બ્રેક આપવાનું મુલતવી રાખ્યું હતું.નવસારી નગરપાલિકામાં કર્મચારીઓ મોટા પ્રમાણમાં છે. જેમાં તમામ કર્મચારીઓ કાયમી નથી. કેટલાક રોજમદારો તો કેટલાક કરાર આધારિત પણ ભરતી કરાયા છે. મળતી માહિતી મુજબ કેટલીક શાખાઓમાં રોજમદારોને સમયાંતરે થોડા દિવસ માટે બ્રેક આપવામાં આવતો હોય છે. જોકે સેનેટરી જેવા વિભાગમાં બ્રેક અપાતો ન હતો.